ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፕሬዚደንት ፑቲን፡ ሩስያ ንጥፈታት 600 ሰለይቲ ኣበርዒና 7 መጋቢት 2019 ምንጪ ስእሊ, Getty Images ሰለይቲ ሃገራት ምዕራብ፡ ፖለቲካዊ፣ ቁጠባዊ፣ ሳይንሳውን ቴክኖሎጂካውን ሓበሬታ ሩስያ ንምርካብ ምንቅስቓሳቶም ኣዛይዶም ስለዘለው፡ ነዚ ምንቅስቓሳቶም ንምብርዓን፡ ሰለይቲ ሩስያ ዝይዳ ሓላፍነት ከምዘለዎም ፕሬዚደንት ፑቲን ኣተሓሳሲቡ። ሃገራት ምዕራብ ብወገነን፡ ሰለይቲ ሩስያ ብዙሕ ውዲታት ይፍጽሙ ኣለዉ ክብላ እየን ዝኸስሳ። ኣብ ዓዲ እንግሊዝ፡ ስክሪፓል ንዝበሃል ሰላሊ ነበር ሩስያ ምስ ጓሉ ኣብ ምስማም፡ ሩስያ ኢድ ነይርዋ ኢሎም ድሕሪ ምኽሳሶም፡ 25 ሃገራት ንዲፕሎማሰኛታት ሩስያ ካብ ሃገራቶም ሰጒጎም እዮም። ፕሬዚደንት ቭላድሚር ፑቲን ናይ ወጻኢ ሃገራት ናይ ስለያ ትካላት ኣብ ሩስያ ምንቅስቓሳተን ብምሕያለን ድሕሪ ምኽሳስ፡ ሃገሩ ኣብ ዓመተ 2018 ኣማኢት ናይ ወጻኢ ሰለይቲ ስርሖም ከቋርጹ ከምዝገበረት ገሊጹ። ምሉእ ሓበሬታ ኣይሃብ ድኣ`ምበር፡ ሃገሩ ናይ ኣስታት 600 ኣባላት ስለያን ሰራሕተኛታትን ናይ ወጻኢ ሃገራት ከምዘበርዓነት ፑቲን ገሊጹ። ማይክል ኮሄን፡ ትራምፕ ብዛዕባ ዝተሰርቁ ኢመይላት ከም ዝፈልጥ ተዛሪቡ ሩሲያ ካብ ኢንተርነት 'ክትርሕቕ' ትሓስብ ምህላዋ ኣፍሊጣ ረድኤት ፅዒነን ዝመፅኣ መኻይን ኣብ ዶብ ተዓጊተን ናይ ሩስያ ሰለይቲ ዝተፈላለየ ውዲታት ብምእላም ይውንጀሉ፡ እንተላይ ኣብ ምስማም ናይ ሩስያ ሰላይ-ነበር ሰርጊየ ስክሪፓል። ናይ ስለያ ትካላት ሆላንድ፡ ቼክን ሽወደንን ኣብ ሃገራተን ናይ ሩስያ ናይ ስለያ መጥቃዕትታት ከምዘበርዓና ይገልጻ። ሩስያ ኣብ ሃገራት ምዕራብ ኣብ ዝካየድ ምርጫታት ኢዳ ብምትእትታዋ ትውንጀል። ፕሬዚደንት ሕብረት ኤውሮጳ፡ ዶላድ ታስክ፡ ናይ ሩስያ ስም ከይጠቐሰ፡ ``ገለ ጸረ-ኤውሮጳ ዝኾኑ ሓይልታት`` ነቲ ኣብ ወርሒ ግንቦት ዝካየድ ናይ ሕብረት ኤውሮጳ ናይ ባይቶ ምርጫ ንምዕንቃፍ ክፍትኑ ይኽእሉ ክብል ብሰሉስ ኣጠንቂቑ። ፕረዚደንት ፑቲን ንኣባላት ስለያ ሩስያ ኣብ ዝገበሮ መደረ፡ ኩሉ ንጥፈታቶም ብፍላይ ኣብ ምሕላው ሓበሬታታት ምምዕባል ኣጽዋር፡ ስሉጥን ቅልጡፍን ክኽውን ከምዘለዎ ሓቢርዎም። ከምቲ ኣብዚ እዋን እንሪኦ ዘሎና፡ ናይ ወጻኢ ሃገራት ሰለይቲ ኩሉ ንጥፈታቶም ብምዝያድ ኣብ ናይ ሩስያ ፖለቲካውን ቁጠባውን ሳይንሳውን ቴክኖሎጂካውን ምዕባለታት ሓበሬታ ንምርካብ ዝሓለነ ኢዩ ኢሉ። ምንጪ ስእሊ, Metropolitan Police መግለጺ ስእሊ, እንግሊዝ ክልተ ሰለይቲ ሩስያ ከምዝኾኑ ዝጠርጠረቶም አሌክሳንደር ፔትሮቭን ሩስለን ቦሺሮቭን ዓሚ ታሕሳስ፡ መንግስቲ ቼክ ምንቅስቓስ ሓደ ናይ ሩስያ ኤምባሲ ኸውሊ ዝነበሮ ጉጅለ ከምዘዕነወ ገሊጻ። ናይ ሆልናድ ናይ ጸጥታ ኣባላት`ውን፡ ቅድሚ ክልተ ኣዋርሕ፡ ጉዳይ ኬሜካላዊ ኣጽዋር ኣብ ዓለም ናይ ዝከታተል ዓለማዊ ትካል መርበብ ሓበሬታ ሶሊኾም ንምእታው ዝተገብረ ፈተነ ከምዝፍሸሉ ገሊጾም እዮም። እቲ ኣንጻር ሩስያ ዝቐርብ ዘሎ ናይ ስለያ ጠቐነታት ድማ፡ ነቲ ኣብ ሞንጎ ሩስያን ኣሜሪካን ዘሎ ሃዋህው ዝያዳ የብእሶ ከምዘሎ ይግለጽ። ምንጪ ስእሊ, Dutch Governments መግለጺ ስእሊ, ሰለይቲ ሩስያ ከምዝኾኑ ዝተጠርጠሩ ከም ሳዕቤን ናይዚ ድማ፡ ክልቲኤን ሃገራት ካብቲ ኣብ እዋን ዝሑል ኲናት ዝኸተምኦ ስምምዓት ስሒበን። ድሕሪ`ዚ ኹሉ፡ ፕሬዚደንት ፑቲን ዝሓለፈ ወርሒ ከምዝበሎ፡ ሩስያ ሓድሽ ማእከላይ-ዓቕን ዘለዎ ሚሳይል ክተማዕብል ከምዝኾነትን፡ እንተድኣ ሃገራት ምዕራብ ሚሳይላተን ናብ ሩስያ ከምዝቐንዕ ገይረን ድማ፡ እቲ ሕጂ ተማዕብሎ ዘላ ሚሳየል ናብ ርእሰ ከተማታት ሃገራት ምዕራብ ከምዝቐንዕ ገሊጹ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
